Τάρτα

Η τάρτα είναι αρτοποίημα που περιλαμβάνει μία βάση από ζύμη ζαχαροπλαστικής γεμισμένη με κρέμα που μπορεί να είναι κρέμα ζαχαροπλαστικής, κρέμα σοκολάτας, μαρέγκα, λεμόνι ή άλλος τύπος, και γαρνίρισμα με φρέσκα ή αποξηραμένα φρούτα, ξηρούς καρπούς ή φοντάν ζαχαροπλαστικής. Αποτελεί δημοφιλέστατο κέρασμα, εναλλακτικά μπορεί να σερβιριστεί μία ποικιλία από ταρτάκια, δηλαδή μινιατούρες τάρτας. Υπάρχει μεγάλη ποικιλία από συνταγές για γλυκές και αλμυρές τάρτες.

Η καλή παρασκευή τάρτας διευκολύνεται από ειδικά σκεύη και εξοπλισμό μαγειρικής που προορίζονται ειδικά για αυτόν τον σκοπό. Η φόρμα της τάρτας μπορεί να είναι στρογγυλή ή ορθογώνια, η βάση της καλύτερα να είναι αντικολλητική με αποσπώμενη βάση.

 Ιστορία 
Η λέξη τάρτα προέρχεται από τη γαλλική λέξη tarte που σημαίνει τάρτα ή πίτα, η διαφορά μεταξύ των δύο είναι ότι στην πίτα η γέμιση καλύπτεται με φύλλο ζύμης, ενώ η τάρτα παραμένει ανοικτή. Περαιτέρω διαφορές σχετίζονται με τα είδη και εξοπλισμό μαγειρικής που χρησιμοποιούνται.

Για την προέλευση της τάρτας υπάρχουν διάφορες θεωρίες. Είναι εν μέρει γαστρονομική παράδοση στην οποία το φαγητό παρασκευάζεται από στρώσεις διαφορετικού τύπου, αφετέρου το ψήσιμο πιτών και ταρτών είναι μεσαιωνική συνήθεια που συνοδεύεται από τεχνογνωσία και έθιμα. Η ειδική ζύμη ζαχαροπλαστικής για τάρτες πρωτοπαρουσιάστηκε το 1550, περίπου 200 χρόνια μετά από τις ζύμες πίτας. Εκείνη τη χρονική περίοδο η τάρτα ήταν προνόμιο της τάξης των ευγενών, ενώ οι πίτες ήταν συστατικά της κουζίνας των κοινών θνητών. Στις αρχές του μεσαίωνα οι τάρτες ήταν γεμισμένες με κρεατικά, αργότερα όμως υπερίσχυσαν γαστρονομικά οι γλυκές τάρτες με γέμιση κρέμας και γαρνίρισμα φρούτων.

Μία προγενέστερη τάρτα είναι η ιταλική κροστάτα, που χρονολογείται από τα μέσα του 15ου αιώνα.

 Οι τάρτες στην Ελλάδα 
Στην Ελλάδα προτιμώνται οι τάρτες φρούτων που αναδεικνύουν τη γλυκύτητα των φρούτων της χώρας: φράουλες, βερίκοκα, ακτινίδια, μπανάνες, κεράσια. Για γαρνίρισμα προτιμώνται: κουκουνάρια, νιφάδες αμυγδάλου, ξηροί καρποί, σιρόπι καραμέλας ή σοκολάτας. Η ζύμη για τη βάση της τάρτας φτιάχνεται με βούτυρο, ζάχαρη άχνη, αυγό και αλεύρι. Το μείγμα αναμιγνύεται έως ότου σχηματιστεί μία εύπλαστη ζύμη που μεταφέρεται στη φόρμα για την τάρτα και ψήνεται σε χαμηλή θερμοκρασία για περίπου 15 λεπτά. Η κρέμα ζαχαροπλαστικής φτιάχνεται με φρέσκο γάλα, κρέμα γάλακτος, ζάχαρη, κρόκους αυγών, κορν φλάουρ και βανίλια. Τα υλικά αναμιγνύονται και θερμαίνονται σε μία κατσαρόλα, έως ότου δέσει η κρέμα η οποία πρέπει να ψυχθεί προτού χρησιμοποιηθεί. Η τάρτα γεμίζεται με την κρέμα, καλύπτεται με τα φρούτα και πασπαλίζεται με το γαρνίρισμα επιλογής. Η καλή κρέμα ζαχαροπλαστικής είναι βελούδινη και τα φρούτα της διακόσμησης πρέπει να φαίνονται δροσερά και λαχταριστά.

 Λίστα με τάρτες από όλον τον κόσμο 
+ΟνομασίαΕικόναΠεριγραφήΤάρτα Τρικλ (Treacle)χωρίς-πλαίσιο|120x120εσΕίναι αγγλικό επιδόρπιο με γέμιση κρέμα λεμόνι και επικάλυψη σιρόπιΤάρτα μαρέγκαςχωρίς-πλαίσιο|120x120εσΕίναι γαλλικό επιδόρπιο με γαρνίρισμα μαρέγκας.Τάρτα τατέν 
(αναποδογυριστή)χωρίς-πλαίσιο|120x120εσΕίναι τάρτα γαλλικής προέλευσης και είναι αναποδογυριστός τύπος. Τα φρούτα καραμελώνονται και ροδίζουν σε βούτυρο και ζάχαρη προτού ψηθεί η τάρτα.Τάρτα μπέικγουελ (bakewell)χωρίς-πλαίσιο|120x120εσΕίναι τάρτα αγγλικής προέλευσης με γέμιση μαρμελάδα και κρέμα αμυγδάλου και επικάλυψη νιφάδες αμυγδάλου.Τάρτα βουτύρουχωρίς-πλαίσιο|120x120εσΕίναι η πεμπτουσία στα Καναδέζικα κεράσματα. Η γλυκιά γέμιση φτιάχνεται με βούτυρο, ζάχαρη, σιρόπι και αβγό και το γαρνίρισμα είναι σταφίδες, καρύδια ή πεκάν.Τάρτα καραμέλαχωρίς-πλαίσιο|120x120εσΕίναι αυστραλέζικο γλύκισμα που περιλαμβάνει γέμιση κρέμα καραμέλας και γαρνίρισμα με σιρόπι σοκολάτας.Τάρτα κάσταρντχωρίς-πλαίσιο|120x120εσΗ πλέον απλοϊκή συνταγή για τάρτα με γέμιση κρέμα ζαχαροπλαστικής που φτιάχνεται με αυγά.Τάρτα αυγώνχωρίς-πλαίσιο|120x120εσΕίναι τάρτα κινέζικης προέλευσης, με γέμιση κρέμα πατισερί που φτιάχνεται με αυγά. Είναι δημοφιλέστατη στο Χονγκ Κονγκ.Τάρτα Μάντσεστερχωρίς-πλαίσιο|120x120εσΗ τάρτα Μάντσεστερ είναι αγγλικό επιδόρπιο που περιλαμβάνει γέμιση μαρμελάδα βατόμουρο επικαλυμμένη με κρέμα ζαχαροπλαστικής και γαρνίρισμα με νιφάδες καρύδας και ένα κεράσι μαρασίνο.Τάρτα πάστα φλώραχωρίς-πλαίσιο|120x120εσΗ γέμιση περιλαμβάνει μαρμελάδα φράουλα, γκουάβα, κρέμα καραμελέ, μαρμελάδα γλυκοπατάτας ή κυδωνόπαστο. Το γαρνίρισμα είναι ένα πλέγμα από λεπτές λωρίδες ζύμης.Τάρτα αχλάδι (μπουρνταλού)χωρίς-πλαίσιο|120x120εσΕίναι γαλλική τάρτα με περιοχή προέλευσης τη Μπουρνταλού και χρονολογείται από το 1850.  Έχει γέμιση αχλάδια και κρέμα αμυγδάλου και γαρνίρισμα με καρύδια και κομμάτια μακαρόν.

 Βιβλιογραφία 

Εξωτερικοί σύνδεσμοι

Κατηγορία:Αρτοσκευάσματα
Κατηγορία:Γλυκά
Κατηγορία:Αρτοποιήματα